section_heading: Jugoslavija
paragraph_text: Igrajući za juniorsku reprezentaciju Jugoslavije 1982. godine u bugarskom gradu Haskovu, na prvenstvu Europe, osvojio je srebrnu medalju. Za A reprezentaciju Jugoslavije počeo je igrati 1984. godine. Na Svjetskom prvenstvu 1986. i Europskom prvenstvu 1987. osvaja broncu, na Olimpijskim igrama 1988. srebrnu medalju, da bi na Europskom prvenstvu 1989. godine osvojio zlato. Raspadom te države 1991. godine, počeo je igrati za hrvatsku košarkašku reprezentaciju.